Dacă mai era nevoie, oficialii Primăriei au fost contraziși, pe pagina sa de Facebook, de Silvia Mușătoiu, directorul general al Colegiului Național Gheorghe Șincai.  „Dacă s-au montat cele menționate (camere de luat vederi și sisteme anti-efracție – n.red.) în TOATE unitățile din sectorul 4 înseamnă că pe noi (a se citi «școala noastră») ne-a adoptat alt sector (…); dacă au fost arondate diverse patrule în vecinătatea școlilor, cred că ar trebui să li se spună și lor, patrulelor, că au fost arondate… ca să purceadă la patrulare, că nu le-a văzut nimeni încă; povestea cu cele 10 mașini care stau undeva pitite/pregătite și așteaptă să descoperim noi pe unde sunt ca să le putem chema… iar ele să vină ATÂT DE REPEDEEEE îmi aduce aminte de bancul cu văduva.